חובבי קציצות הפראסה נחלקים לשניים: אלו שאוהבים את הפראסה שלהם “נטורל” כלומר כרשה, תבלינים והופ למחבת ואלו שאוהבים את הקציצות שלהם מעורבבות עם בשר כדי שכל ביס יהיה ביס!
אז אם אתם מהסוג השני (הקרנבורי) הנה מתכון מנצח, חד משמעית, לקציצות פראסה חגיגיות וטעימות שקל להכין והכי כיף לאכול (כן, עם בשר).
מסירים את החלק הירוק של הכרשות ושוטפים היטב (את החלק הלבן בלבד) משאריות חול. פורסים לפרוסות בעובי של כחצי ס”מ.
מחממים את השמן במחבת ומטגנים את הכרשות עד שקיפות (היזהרו שלא יזהיבו).
מוסיפים מים למחבת עד לגובה שמכסה את הכרשות, מביאים לרתיחה ומבשלים עד לריכוך הכרשות.
מסננים את הכרשות היטב מהמים ומעבירים למעבד מזון. מוסיפים למעבד המזון גם את תפוחי האדמה וטוחנים יחד. מעבירים את העיסה למסננת וסוחטים (בעזרת כף או בעזרת הידיים) עד שכמה שניתן.
מעבירים את הכרשות ותפו”א הטחונים לקערה, מוסיפים את הבשר, הביצים, קמח המצה, המלח, הפלפל והכמון ומערבבים היטב.
מה עושים עם כל הירוק של הפראסה?
היי, אפשר להשתמש בכ2/3 מהכרישה (רק בחלק העליון הירוק ממש לא משתמשים, היכן שהעלים מתחילים “להפתח”).